open-index/open-wikipedia-markdown huggingface dataset:
Lihnutsi kants

**Lihnutsi kants** on ringvall-linnuse tüüpi linnus Pärnu maakonnas Lääneranna vallas Hälvati külas, endise Uudissoo talu maal.

## Kirjeldus
4–5 m kõrguse paekõrgendiku lääne suunas kitseneval otsal asuv kolmnurkse kujuga linnuseala on 3500 ruutmeetrit suur. Idaküljel kulgeb kaarjalt vall, kõrgusega siseküljel 1,2–1,3 m ja välisküljel 1,6 m. Valli ehituseks on kasutatud maakive. Linnusekoht on lõuna- ja lääneservast kruusakaevandamisega rikutud. On üsnagi tõenäoline, et ka seal võis kulgeda vallid.

Suure tõenäosusega oli Lihnutsi kants enne Lihula linnamäe rajamist varasem piirkondlik kindlustatud keskus. Linnuse kasutusaeg jääb I aastatuhande viimasesse veerandisse. 

## Viited

## Välislingid
*http://laanemaa.arheoloogia.info/muistised/lihuntsi-linnus
*
Massu linnus

**Massu linnus** on ringvall-linnuse tüüpi rajatis Pärnu maakonnas Lääneranna vallas Massu külas.

## Kirjeldus

Tasasele maale rajatud, ümarovaalse põhiplaaniga, kultuurkihi vaese õueala läbimõõt on 55-65 m, pindala 2500 ruutmeetrit. Linnuseõue ümbritses ~8-10 m lai ja ~0,8-1 m kõrgune vall. Vall koosnes paeplaatidest, osaliselt ka raudkividest. Kirde- ja edelaküljes leidusid vallis väravakäikude avad. Õue poole varisenud vallirusude alt leiuvaesest kultuurkihist saadud keraamika dateeritud 1. aastatuhandest keskpaigast pKr. Sellisel juhul kuulub muinaslinnus teiste analoogiliste Lääne-Eesti madalate ringvall-linnuste hulka.  

## Viited

## Välislingid
*
Mõrgi linnamägi

**Mõrgi linnamägi** ehk **Kuningamägi** on muinaslinnus Võru maakonnas Võru vallas Mõrgi külas.

## Mälestise kirjeldus

Kalevipoja säng tüüpi linnamägi asetseb 15–20&nbsp;m kõrgusel seljakul. Pikliku, otstest kitseneva õueala pindala u 2000 ruutmeetrit.

Mõlemas õueala otsas on mullast ja kruusast vall. Valli kõrgus siseküljelt on 1,5&nbsp;m ja välisküljelt aga 4&nbsp;m. Kogu õueala on arvatavalt olnud puitkonstruktsioonid. Valli ülaosas on tukke ja nende vanuseks on radiosüsiniku meetodil hinnatud 455–625&nbsp;m.a.j.

1980. aastal tegid linnusel arheoloogilisi uuringuid E. Tõnisson, S. Laul ja A. M. Rõuk.

## Vaata ka
*Eesti linnuste loend

## Viited

## Välislingid
*
Sadulamägi

**Sadulamägi** (ka *Neeruti Sadulamägi*) on linnamägi Lääne-Viru maakonnas Kadrina vallas Neeruti külas. Linnamägi asub Eesjärve ääres.

## Kirjeldus
Esimene ja peamine osa on suhteliselt väike Kalevipoja sängi tüüpi linnus. Õueala on seal ligikaudu 900 ruutmeetrit.

Sellega liituvad kagu pool eeslinnustena kaks ülejäänud osa. Sealsete siseõuede pindala on ligikaudu 5000 ja 2500 ruutmeetrit.

Pealinnuse ala on loode poolt eraldatud 5–6&nbsp;m sügavuse ja 15–20&nbsp;m laiuse kraavi ning valliga. Valli kõrgus välisküljelt on 6–7&nbsp;m, siseküljelt aga 2&nbsp;m. Kagupoolse valli kõrgus on 1,5&nbsp;m. Valli ääres on kuni 6&nbsp;m sügavune kraav. Muinaslinna teise, keskmise osa kaguküljel, vastu kolmandat osa, on kahest vallist ja kraavidest moodustuvad kaitseehitised. Neist esimese, sisemise valli kõrgus on siseküljelt 3&nbsp;m, välisküljelt aga 4–5&nbsp;m. Valli laius jalamilt on kuni 20&nbsp;m. Sisemise ja välimise valli vahel on 20&nbsp;m laiune lame kraavinõgu. Kohati ebamäärase ilmega välise valli kõrgus on kuni 2&nbsp;m. Valli ääres on ebaühtlase sügavuse ja laiusega madal kraav. Kolmanda linnuseosa kaguküljel oleva valli kõrgus on siseküljelt 0,7–0,8&nbsp;m, välisküljelt aga 1,2&nbsp;m. Valli välisküljel on 0,5&nbsp;m sügavune kraav. Muinaslinna eri osad ja nende kaitseehitised on rajatud tõenäoliselt eri aegadel. Oletatavasti pärineb I aastatuhande viimasest ja II aastatuhande esimesest veerandist.

## Viited

## Välislingid

*
*
Eesti Põllumajandusliit

**Eesti Põllumajandusliit** (saksa keeles *Landwirtschaftlicher Verband Estlands*) oli Eesti aastail 1943–1944 tegutsenud kutseseisuslik põllumajanduslik organisatsioon.

Liit asutati määrusega 25. septembrist 1943, mis jõustus järgmisel päeval. 26. septembril toimus Tallinnas Estonia kontserdisaalis ka liidu avamiskoosolek ja õlleõhtu ning 27. septembril töökoosolek.

Liidu liikmeteks olid füüsilised ja juriidilised isikud, kes pidasid põllumajanduslikku käitist (alla 3-hektarise suurusega käitise omanikud, kasutajad ja rentnikud pidid saama oma ülalpidamise peamiselt põllumajandusest või aiandusest) või tegutsesid põllumajanduses püsivalt teenijate või töölistena.

Liidu ülesanded vastasid üldiselt Eesti ajal tegutsenud Põllutöökoja ning Maatööliste ja Väikemaapidajate Koja omadele. Eriti oli liidu ülesandeks:
*edendada igal viisil põllumajandust, eriti hoolitseda põllumajanduslike käitiste käitismajanduslikult õige korrastamise eest, luua kõik eeldused maakannangu suurendamiseks ja loomakasvatuse tõstmiseks ning levitada kõigil aladel ratsionaalseid töömeetodeid,
*edendada kutseharidust,
*toetada kõigi vahenditega turu korraldamise teostamist.

Erinevalt Eesti ajal tegutsenud põllumajanduslikest omavalitsustest komplekteeriti liidu organid nimetamise, mitte valimise teel.

Liitu juhtisid:
*juhataja Heino Leik
*asjaajaja-direktor Ferdinand Sööt
*nõunik Robert Hallingu
*peasekretär August Kits
*Põllumehe Nädalalehe vastutav peatoimetaja, liidu peanõunik, asjaajaja-direktori asetäitja Elmar Järvesoo

Liidu maakondlike osakondade juhatajad:
*Rudolf Vanderer Assamalla vallast, Virumaale
*Albert Suurkivi Väinjärve vallast, Järvamaale
*Artur Losmann Rapla vallast, Harjumaale
*Voldemar Piilbusch Karuse vallast, Läänemaale
*Juhan Männa Valjala vallast, Saaremaale
*Juhan Kalda Tahkuranna vallast, Pärnumaale
*Johann Pruuden Raudna vallast, Viljandimaale
*Eduard Konsin Luunja vallast, Tartumaale
*Konstantin Palu Karula vallast, Valgamaale
*Viktor Erlemann Kasaritsa vallast, Võrumaale
*Viktor Tedersoo Meremäe vallast, Petserimaale

Liidu nõukogusse kuulusid: Nikolai Rootsi, Paul Männik, Artur Ekbaum, Joosep Nõu, Aino Käsper, Artur Reintamm, Martin Köstner, Herman Sassian, Albert Pullerits, Jaak Ümarik, Hans Saar.
Germania (allegooria)

**Germania** on Germaaniat või Saksamaad kujutav allegooriline tegelane. 

Antiikajal, kui Germaania rahvad olid tervik ainult roomlastest vallutajate silmis, kujutasid viimased juba Germaniat nuumenina. Keskajast alates oli Germania antiikaja Germaania või Magna Germania järgi Saksamaa kui saksa keeleala rahvusallegooriline kehastus. 19. sajandil oli see Saksamaa demokraatliku liikumise silmis saksa rahvusriigi rahvusromantiline sümbol. Saksa keisririigi ikonograafias omandas Germania tugevamaid natsionalistlikke jooni.
Aru mõisa kalmistu

**Aru mõisa kalmistu** on kalmistu Nõo kihelkonnas Tartumaal, tänapäevase haldusjaotuse järgi Mälgi külas Elva vallas Tartu maakonnas. Kalmistu jääb Aru mõisa südamest linnulennult umbes 600 meetri kaugusele lõunaedelasse.

Kalmistu rajasid mõisa tollased omanikud Mühlenid millalgi pärast 1840. aastat, kui mõisa omandas Georg von zur Mühlen. 

Kalmistule maetute üldarv pole teada, praegu on see jäetud maha ja rüüstatud. Kalmistu on 1997. aastast koos mõisa pargiga ühine riiklik kultuurimälestis.

## Viited

## Kirjandus
*Alo Särg. "Aru (*Arrohof*)". - Tartumaa mõisad ja mõisnikud. Argo. Tallinn 2018. Lk 17

## Välislingid
*
*Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Tšornuhhõne

**Tšornuhhõne** on alev Ukrainas Luhanski oblastis Popasna rajoonis, Luhanskist umbes 80&nbsp;km kaugusel lääneedelas ja Donetskist umbes 80&nbsp;km kaugusel kirdes.

Kalmiuse ja Tšornuhha jõe kallastel asuva Tšornuhhõne kõrgus merepinnast on 326 meetrit.

Tšornuhhõne asutati 1600. aastal, alevi õigused sai 1938. aastal.

1. jaanuaril 2011 elas Tšornuhhõnes 6137 inimest, asustustihedus  inimest ruutkilomeetri kohta.

Donbassi sõja ajal, 2014. aasta suvel-sügisel, toimus asula lähistel valitsusvägede ja keskvalitsuse vastaste relvajõudude vahel mitu ägedat lahingut.

15.–16. oktoobril 2014 tulistati asula lähistel asuvat valitsusvägede positsiooni mitmelasulistest raketiheitjatest Grad.
## Viited

## Välislingid
* Andmed Ukraina Ülemraada lehel
* 28. oktoober 2014. *Liga Novosti*. Штаб АТО заявил о новой атаке террористов на Донецкий аэропорт (...Помимо этого, по его словам, боевики из "Градов" обстреляли украинские блокпосты поблизости Чернухино.) (*vene keeles*)
* 2. november 2014. *Liga Novosti*. АТО: террористы обстреляли мирных жителей в Горском и Чернухино (*vene keeles*)
* 13. november 2014. *[[Infovastupanu]]*. Силы АТО отбили две атаки в районе Чернухино - Тымчук (*vene keeles*)
* 2. jaanuar 2015. *[[Infovastupanu]]*. Из-за обстрела боевиками в Чернухино погибли 2 мирных жителя (*vene keeles*)
* 9. veebruar 2015, 09:51. *[[UNIAN]]*. ИС: силы АТО выбили боевиков из Чернухино (*vene keeles*)
* 10. veebruar 2015, 12:54. *[[Ukrajinska Pravda]]*. В Чернухино продолжаются уличные бои - Москаль (*vene keeles*)
* 15. veebruar 2015. *[[UNIAN]]*. Чернухино и Троицкое остаются заблокированными (*vene keeles*)
Pada II linnus

**Pada II linnus** asub Põhja-Eestis Virumaal. Tänapäevases haldusjaotuses kuulub see Lääne-Viru maakonda Viru-Nigula valda. Linnus on neemiklinnus tüüpi linnamägi. Pada II asub samanimelise jõe kaldal ja Tallinna–Narva põhimaanteest lõuna pool. Pada II linnuse läheduses on Pada I linnus, Pada asulakoht, Padaoru kalmistu (Pada kivikalme) ja mitu kultusekivi. Pada jõe suudmest on linnuseni tänapäeval umbes 15 km. 

## Linnamäe kirjeldus
Pada II linnamägi asub neemikul Padaoru veskipaisjärvest ida pool. Pada II on Pada I linnamäest 300 m kagus. Linnamäge ümbritseb põhjast, läänest ja edelast jõeorg (keskmiselt 13-14 m põhjast servani) ning idast madal sälkorg. Kaguküljel on vall (2,5–2,8 m kõrgune), mis idaküljel jätkub laugemana. Valli ja edelapoolse nõlvaku vahele jääb 2 m laiune läbipääs, kus oli ilmselt väravakoht.  Vall koosneb üldiselt liivast, välisküljel on laotud kividest kuivmüür ning selle ees on madal kraav.  Linnuseõu on umbes 7500 m² suurune ning seda kasutati 1980. aastatel põllumaana. 

## Uurimislugu
Pada II linnust on peamiselt uurinud arheoloog Toomas Tamla.

## Pada II linnuse arheoloogilised kaevamised
Arheoloogilised kaevamised toimusid Pada II linnusel 1977.–1979. aastal. Tööde käigus uuriti 20 m² linnuseõuest ning kaevati tranšeega läbi kagupoolne vall, milles eristati kahte eri etappi. Esimeses etapis oli valli alumine kiht maakividest, mille peal moodustas poole kõrgusest liivast kehand. Liiva peal oli kividest kiht ning sellel oli säilinud söestunud palkide jäänuseid. Valli välisel küljel oli säilinud 1 m kõrgune kuivmüür ning siseküljel oli söestunud puidust konstruktsioonide jäänused. Puidust võetud ¹⁴C analüüsid andsid valli dateeringuks 6.–8. sajandi. Teises etapis on valli kindlustatud ning kaevatud 2 m laiune ja 1 m sügavune kraav. Sellel oli samuti puitehitiste põlemise jäljed. Valli alt tulid välja postiaugud, mis dateeriti sealt leitud söe põhjal I aastatuhande teise poolde eKr. Linnuseõuel olev kultuurkiht on õhuke ning sellest leiti käsitsi valmistatud keraamikat ja üks kerisahi või kolle. 

## Muististe tõlgenduslik lugu
I aastatuhande teisel poolel eKr oli linnuse tulevases kohas tõenäoliselt mingi ehitis, kuid sellele viitavad vaid mõned postiaugud.  Pada II vallis olev kuivmüüritis on ehitatud 6.–8. sajandil. Hilisema põlengu järel on valli kõrgendatud, milleks pinnas võeti valli eest ning sellega kaevati valli ette 1 m sügavune ja 2–2,5 m laiune kraav. Ka nendel kaitseehitistel on märke põlengust. Lähemad asulakohad on samaaegsed Pada II linnusega ning nendes (mka nr 10802 ja nr 10801) olevad leiud viitavad asustuse lõpule seoses 11. sajandil toimunud põlenguga. Tõenäoliselt sama katastroofi järel ei taastatud ka Pada II linnust. 

## Vaata ka
* Pada I linnus
* Pada asulakoht

## Viited

## Välislingid
*
*
*
*
*
Henn Rebane

**Henn Rebane** (sündinud 3. oktoobril 1952 Kohtla-Järvel) on eesti akordionist ja muusikapedagoog.

Rebane alustas akordioniõpinguid Jõhvi Lastemuusikakoolis Boriss Russetski käe all. Ta jätkas Venda Tammanni juhendamisel Tallinna Muusikakoolis, mille lõpetas 1972. aastal. 1977. aastal omandas ta Tallinna Riiklikus Konservatooriumis koorijuhtimise ja muusikapedagoogika eriala, erialapilliks akrodion (Leopold Vigla ja Igor Nikitini klassis). Ta on täiendanud ennast Soomes Toholampi akordionifestivali suveseminaril juhendajate Fridrich Lipsi, Lars Holmi ja Matti Rantaneni käe all.

Henn Rebane on töötanud akordionipedagoogina Viimsi Muusikakoolis (1977–1990 ja aastast 1994), Soomes Kesk-Pohjanmaa konservatooriumis Kokkolas (1990–1994), Viljandi Kultuurikolledžis (1995–1997) ja Georg Otsa nimelises Tallinna Muusikakoolis (1996–1997). Samuti on ta olnud saatejuht ja toimetaja Kuku raadios (1994–1997), Vikerraadios (1997–2005) ja Klassikaraadios.

Henn Rebane on kirjutanud filmimuusikat ja muusikat teatrilavastusele ning laule (sealhulgas "Veskimees"), mida on esitanud Ivo Linna, Riho Sibul ja teised. Ta on kirjutanud neli akordionikogumikku koos CD-ga: "5 eesti tantsu", "Lastealbum", "Akordionialbum" ja "Tantsud akordioniga".

## Tunnustus
*2001 Valgetähe medaliklassi teenetemärk

## Välislingid
*Koduleht
*Sissekanne Eesti Muusika Infokeskuses
Mark Podolskij

**Mark Podolskij** (sündinud 1. septembril 1979 Elektrostalis) on Saksamaa matemaatik ja kabetaja. Ta on Heidelbergi ülikooli professor tõenäosusteooria ja statistika alal. Kabes on ta rahvusvaheline suurmeister ning tema parim tulemus maailmameistrivõistlustel on hõbemedal 2007. aastast.

## Välislingid
*CV
Pigilaik

**Pigilaik** (*Rhytisma*) on pigilaiguliste sugukonda kuuluv seente perekond.

Pigilaigud elavad parasiidina puude lehtedel.

## Liike

**Rhytisma acerinum* – vahtra-pigilaik
**[[Rhytisma americanum]]*
**Rhytisma andromedae* – küüvitsa-pigilaik
**[[Rhytisma anhuiense]]*
**[[Rhytisma asteris]]*
**[[Rhytisma decolorans]]*
**[[Rhytisma eucalypti]]*
**[[Rhytisma himalense]]*
**[[Rhytisma huangshanense]]*
**[[Rhytisma ilicis-canadensis]]*
**[[Rhytisma ilicis-integrae]]*
**[[Rhytisma ilicis-latifoliae]]*
**[[Rhytisma ilicis-pedunculosae]]*
**[[Rhytisma itatiaiae]]*
**[[Rhytisma lagerstroemiae]]*
**[[Rhytisma panamense]]* 
**[[Rhytisma prini]]*
**[[Rhytisma priscum]]*
**[[Rhytisma punctatum]]*
**Rhytisma salicinum* – paju-pigilaik
**[[Rhytisma umbonatum]]*
**[[Rhytisma velatum]]*
**[[Rhytisma vitis]]*
**[[Rhytisma yuexiense]]*
Munalaskme mõisa park

**Munalaskme mõisa park** on kaitsealune park Harjumaal Saue vallas Munalaskme külas. Pargi pindala on 13,7 ha.

Park on vabakujuline ja paikneb põhiliselt endise Munalaskme mõisa peahoone ja Munalaskme oja vahel. Mõisasüdame kaart aastast 1888 annab tunnistust sellest, et park on olnud küllaltki suur, selles on olulist osa mänginud Munalaskme oja ja sellest paisutatud veekogude süsteem koos suure hulga saartega. Tänapäevaks on nii see süsteem kui ka parki läbinud teed suuremas osas kadunud.

Munalaskme mõisa pargis kasvab 35 liiki puittaimi, neist võõrliike on osadel andmetel 15, teistel aga 11. Pargis kasvab suuri puid nii kodumaiste (harilik saar ümbermõõduga 265 cm (2005)) kui ka võõrliikide seas (mitu jämedat läänepärna). Ühel lagendikul kasvab rühm lehiseid (euroopa lehis ja eurojaapani lehis), neist jämedaima eurojaapani lehise ümbermõõt oli 2005. aastal 226 cm. Pargi territooriumil kasvavad suured hariliku sireli (*Syringa vulgaris*), hariliku pihlenela (*Sorbaria sorbifolia*), tatari kuslapuu (*Lonicera tararica*) ja hariliku lumimarja (*Symphoricarpos albus*) rühmad.

Munalaskme mõisa pargi keskkonnaregistri kood on PLO1000252. Kaitseala geograafilised koordinaadid on .

## Vaata ka

*Munalaskme mõis
*Munalaskme oja

## Välislingid

*
Leopold Vigla

**Leopold Voldemar Vigla** (9. jaanuar 1900 Kipastu, Rannu kihelkond, Tartumaa – 10. juuli 1974 Tallinn) oli eesti dirigent, akordionist ja muusikapedagoog.

Ta lõpetas 1919. aastal Tartus muusikaõpetajate suvekursused.

Aastatel 1923–1941 töötas ta Narvas muusikaõpetajana, lisaks aastatel 1923–1938 Narva Teatris direktori ja muusikajuhina.

Nõukogude–Saksa sõja ajal oli ta mobiliseeritud Eesti Laskurkorpusse.

Hiljem oli ta lühikest aega Eesti NSV Riikliku Filharmoonia puhkpilliorkestri (ja veidi aega ka filharmoonia enda) direktor.

Aastatel 1949–1963 oli ta Tallinna muusikakooli akordioniõppejõud, tema algatusel loodi seal aastal 1949 rahvapilliosakond. Aastatel 1963–1974 oli ta Tallinna Riikliku Konservatooriumi akordioniõppejõud. Tema õpilased olid Heinrich Annion, Uno Arro, Vladimir Bonakov, Heldur Jakon, Endel Jukk, Vello Karu, Nikolai Kravtsov, Igor Nikitin, Henn Rebane, Venda Tammann ja Enn Tomson.

Ta juhatas aastast 1965 Vabariiklikku Orkestrijuhtide Puhkpilliorkestrit; ta on olnud (aastatel 1947, 1950, 1965, 1969) üldlaulupidude üldjuhtide seas.

## Looming
Ta on koostanud akordioniõpikuid ja -noodikogumikke ning teinud nende jaoks seadeid.
### Teoseid
*1960 – "Akordionimängu õpik"
*1963 – "Akordionimängu põhialused"
### Muusikajuht
* 1924 Karl August Hindrey / Juhan Simm "Kooparüütel"
* 1927 Étienne Méhul "Joosep Egiptuses"
* 1931 Aleksander Trilljärv "Emajõe lõoke"
* 1932 Walter Kollo "Naistele meeldib see"
* 1933 Franz Lehar "Mustlase kirg"
* 1934 Imre Kálmán "Mariza"

## Tunnustus
*1947 Eesti NSV teeneline kunstnik
*1970 Eesti NSV rahvakunstnik

## Kirjandus
*

## Välislingid
*Haud Tallinna Metsakalmistul
Sinijärv

**Sinijärv** on mitme Eesti järve nimi.

* Endla Sinijärv, järv Jõgevamaal
* Neeruti Sinijärv, järv Lääne-Virumaal Kadrina vallas
* Äntu Sinijärv, järv Lääne-Virumaal Väike-Maarja vallas
* Sinejärv, järv Viljandimaal
Mäeotsa linnamägi

**Mäeotsa linnamägi** on linnamägi Lääne-Viru maakonnas Kadrina vallas Võduvere külas Mäeotsa talu piiril.

## Kirjeldus

Seal asus Kalevipoja sängi tüüpi linnus. Põhja-lõunasuunalise linnamäe pikkus oli 150&nbsp;m. Linnamäe laius oli 25–30&nbsp;m, keskmise osa laius oli aga 15&nbsp;m. Tegemist oli kahest otsast vallidega eraldatud linnamäega. Linnuseõue pindala oli umbes 2500–3000 ruutmeetrit. Vallide kõrgus siseküljel oli 1,5&nbsp;m ja välisküljel aga 3&nbsp;m. Vallid on ehitatud peamiselt paeplaatidest ja raudkividest. Sellist ehitusmaterjali oli kasutatud ka linnamäe lõunapoolses osas ja mille pikkus on 6&nbsp;m. Linnuse oletatav kasutusaeg jääb I aastatuhande teise poolde. Linnamägi on praeguseks hävinud 3/4 ulatuses kruusavõtmise pärast. Linnamäge on uuritud 1958. aastal, mille käigus leiti õhukesest kultuurkihist mõned luukillud.

## Rahvapärimus

Rahvatraditsioon seostab linnamäge Kalevipojaga. Nimelt olevat mäeseljak olnud Kalevipoja peaaluseks.

## Viited

## Välislingid
*
Toshiki Kaifu

**Toshiki Kaifu** (jaapani keeles 海部 俊樹 *Kaifu Toshiki*; 2. jaanuar 1931 Nagoya – 9. jaanuar 2022) oli Jaapani poliitik, aastatel 1989–1991 Jaapani peaminister.

Ta kuulus Jaapani Liberaaldemokraatlikku Parteisse.
Talakivka

**Talakivka** on alev Ukrainas Donetski oblastis Mariupoli haldusalas (Illitšivski rajoon), 18&nbsp;km kaugusel Mariupoli keskusest kirdes. Talakivka haldusalluvuses on Gnutove ja Lomakõne külad.

Talakivka asutati 1889. aastal, alevi õigused sai alates 1956. aastast.

Kalmiuse kallastel asuva asula kõrgus merepinnast on 6 meetrit.

2001. aasta rahvaloenduse andmeil elas asulas 4160 inimest, kellest 89,47% emakeeleks oli vene keel, 10,31% emakeeleks ukraina keel ja 0,10% emakeeleks kreeka keel.1. jaanuaril 2014 elas alevis 4133 inimest.

## Ajalugu
Donbassi sõja ajal, 2014. aasta suvel-sügisel, on asula lähistel toimunud mitmeid ägedaid lahinguid valitsusvägede ja keskvalitsusvastaste relvajõudude vahel. Talakivka asub Novoazovskist Mariupoli liikumise teel ja võimalik, et Krimmi suunas edasi liikuda püüdvate keskvalitsusvastaste relvajõudude teel, mistõttu asulas on raskerelvade tulest suuri purustusi. 

15.–16. oktoobril 2014 tulistati asula lähistel asuvaid valitsusvägede positsioone 120&nbsp;mm kaliibriga miinipildujatest ja mitmelasulistest raketiheitjatest Grad.

## Viited

## Välislingid
* Andmed Ukraina Ülemraada lehel
* В районе Мариуполя заработали Грады и артиллерия террористов. Liga Novosti. 19. september 2014. (*vene keeles*)
* Под Мариуполем террористы повторно обстреляли Талаковку. Liga Novosti. 22. september 2014. (*vene keeles*)
* Террористы частично разрушили 10 домов в поселке возле Мариуполя. Liga Novosti. 24. september 2014. (*vene keeles*)
* Под Мариуполем обстреляли блокпосты сил АТО, есть раненые. Liga Novosti. 25. september 2014. (*vene keeles*)
* Украинские танкисты готовятся к защите поселка под Мариуполем. Liga Novosti. 6. oktoober 2014. (*vene keeles*)
* Под Мариуполем террористы обстреляли поселок Талаковка. ZN,UA. 22. oktoober 2014. (*vene keeles*)
* Террористы "ДНР" обстреляли из "Градов" позиции сил АТО под Мариуполем. Infovastupanu. 27. oktoober 2014. (*vene keeles*)
* При обстреле пригорода Мариуполя повреждены дома, есть раненые. Liga Novosti. 27. oktoober 2014. (*vene keeles*)
* Расстрелянное террористами село под Мариуполем. Fotod. Infovastupanu. 27. oktoober 2014
* Силы АТО отбили атаку под Мариуполем, боевики понесли потери. Liga Novosti. 28. oktoober 2014. (*vene keeles*)
* Российско-террористические войска возобновили обстрел Талаковки. Infovastupanu. 28. oktoober 2014. (*vene keeles*)
* Боевики вновь обстреливают поселок под Мариуполем: видео стрельбы. Liga Novosti. 29. oktoober 2014. (*vene keeles*)
* Под Мариуполем артиллерия сил АТО уничтожила позиции боевиков. Liga Novosti. 29. oktoober 2014. (*vene keeles*)
*Боевики накрыли «Градами» посёлок близ Мариуполя. Infovastupanu. 31. jaanuar 2015. (*vene keeles*)
Seinamaal

**Seinamaal** (ka **seinamaaling**) on mingis tehnikas (nt fresko-, sgrafiito-) seinale kantud maal; monumentaalmaali alaliik.

## Viited
Nurgakivi

**Nurgakivi** on tavaliselt hoone välisseinas olev sümboolne kivi, mida peetakse hoone esimeseks kiviks ja kuhu võidakse panna hoone ehituse kohta käivad jm dokumendid.

## Viited
Valitsejasugu

**Valitsejasugu** on suguvõsa, kuhu kuulub monarhe.

Ühe riigi ühest valitsejasoost monarhid moodustavad dünastia.
Uļjana Semjonova

**Uļjana Semjonova** (9. märts 1952 Zarasai – 8. jaanuar 2026 Riia) oli Läti korvpallur, kahekordne olümpiavõitja ja kolmekordne maailmameister. 

Tema pikkus sportlasena oli 213 cm, kaal 127 kg ja jalanumber 58. Ta oli endise NSV Liidu üks pikimaid naisi ja üks maailma pikimaid korvpallureid spordi ajaloos. 

Uļjana Semjonova tuli Nõukogude Liidu koondises olümpiavõitjaks 1976. aastal Montréalis ja 1980. aastal Moskvas, kolm korda maailmameistriks (1971, 1975, 1983) ja kümme korda Euroopa meistriks. Aastatel 1968–1986 Nõukogude Liidu koondises mängides ei kaotanud ta ühtki mängu. 

Ta tuli Riia TTT-s mängides 15 korda Nõukogude Liidu meistriks ja võitis 15 korda Euroopa meistrite karika. 

Ta valiti 12 korda (1970–1985) Läti aasta parimaks sportlaseks ja hiljem 20. sajandi parimaks Läti naisatleediks. 

Semjonova oli esimene eurooplane, kes võeti 1993. aastal Springfieldis Maailma Korvpalli Kuulsuste Halli, 1999. aastal Naiste Korvpalli Kuulsuste Halli ja 2007. aastal FIBA ​​Kuulsuste Halli. 

Alates 1991. aastast kuni 2020. aastani juhtis Uljana Läti Olümpiakomitee juures tegutsevat sotsiaalfondi. 

Ta on olnud ka Läti olümpiakomitee asepresident (1988–1992). 

Ta polnud kunagi abielus ja tal polnud lapsi. Sportlase sõnul tegid talle abieluettepaneku mitu välismaalast, sealhulgas miljonärid, kuid ta lükkas kõik need ettepanekud tagasi. 

Elu viimastel aastatel oli Semjonoval tõsiseid terviseprobleeme ja 2022. aastal amputeeriti tema jalg. Pärast seda kaotas ta kõndimisvõime, kuna teine ​​jalg oli juba murdunud ja kildudest kokku pandud ning ei suutnud enam tema kehakaalu kanda. Talle valmistati seismiseks spetsiaalne protees; ta sai ringi liikuda ainult ratastoolis ja peaaegu kunagi oma korterist ei lahkunud. Ta suri 73-aastaselt.

## Riiklik tunnustus
* 1985 – Lenini orden 
* Tööpunalipu orden
* Rahvaste Sõpruse orden 
* 1995 – Kolme Tähe orden, IV järk, (Läti kõrgeim autasu) 
* 2006 – Sõpruse orden (Venemaa) 
* 2007 – Läti riiklik spordi elutööpreemia.

## Välislingid
* Kanne korvpalli kuulsuste halli lehel
Residentuur (õppevorm)

**Residentuur** on õppevorm arstiteaduse valdkonnas, mille lõpetanud omandavad eriarsti kvalifikatsiooni. Residentuuris õppijat nimetatakse residendiks või arst- residendiks.

## Nimetus
Residentuuri mõiste pärineb Ameerika Ühendriikidest ja on tuletatud inglise keelest. Osa residentuuriõppest toimus residentuuri algusajal ja toimub ka tänapäeval haiglates. Vabade õppekohtade puudusel, kuid ka teatud kindla programmiosa läbimiseks on arst sageli sunnitud sõitma teises asulas olevasse haiglasse. Kuivõrd mitmes eraldi asulas elamispinna omamine on kulukas, pakuvad haiglad vahel ööbimisvõimalust haigla ruumides. Teiste sõnadega, arst resideerib (ingl k *resident* – asukas, ajutiselt elamispinnal viibiv inimene) haiglas. Residendi mõistest tuletati mõiste residentuur (ingl k *residency*).

### Residentuuris õppiva arsti nimetamine võõrkeeltes
Inglise keelt kõnelevates riikides võib residentuuris õppivat arsti nimetada mitmeti. Ameerika Ühendriikides on tavalisteks nimetusteks *resident*, *resident physician* või *resident medical officer*. Ühendkuningriigis nimetatakse residentuuris õppivat arsti sageli *house officer*, *senior house officer* või *registrar*. Laialdaselt kasutatakse ka nimetust *post-graduate trainee.* Osades õppeprogrammides omandab arst tavaliselt poole residentuuri õppeprogrammi läbimise järel nimetuse *senior resident (eesti k vanemresident)*. Nimetustes esinev sõna *officer *ei ole residentuuri kui õppevormi kontekstis seotud sõjaväelise hierarhiaga.

## Residentuuri seotus muude arstiteaduslike õppevormidega
Residentuur seisab arstiteaduslike õppevormide seas eraldi. Residentuuri pääsemiseks peab kandidaadil olema arstikraad ehk arstiteaduse kuueaastane põhiõpe peab olema lõpetatud. Paralleelselt on võimalik õppida residentuuris ja doktorantuuris, ehkki see on pingelise ajagraafiku tõttu väga koormav. Sagedaste eksituste tõttu tuleb eraldi rõhutada, et residentuur erineb doktorantuurist, arstiteaduse põhiõppest, internatuurist, kliinilisest ordinatuurist ja kliinilisest praktikast.
Surnud 7. oktoobril

*Siin loetletakse [[7. oktoober|7. oktoobril]] surnud tuntud isikuid.*

* 336 – Marcus, paavst aastal 336
* 929 – Charles III, Lääne-Frangi riigi kuningas aastatel 893–922/923
* 1553 – Cristóbal de Morales, hispaania helilooja
* 1796 – Thomas Reid, šoti filosoof
* 1849 – Edgar Allan Poe, ameerika kirjanik
* 1924 – Ivan Abarenkov, eesti bibliofiil ja kirjanik
* 1926 – Emil Kraepelin, saksa psühhiaater
* 1931 – Daniel Chester French, Ameerika Ühendriikide skulptor
* 1939 – Boriss Štšukin, vene näitleja
* 1941 – Harri Paris, eesti näitleja
* 1943 – Jüri Leek, Eesti sõjaväelane
* 1944 – Gori, eesti karikaturist
* 1954 – Boriss Zbarski, juudi rahvusest vene biokeemik
* 1959 – Mario Lanza, USA ooperilaulja
* 1959 – Vikenti Ilvest, Eesti sõjaväelane
* 1960 – Julius Helsblum, eesti näitleja
* 1963 – Gustaf Gründgens, saksa näitleja ja teatrilavastaja
* 1964 – Bernhard Goetzke, saksa näitleja
* 1965 – Jesse Douglas, USA matemaatik
* 1965 – Kustav Ollik, eesti haridustegelane
* 1967 – Norman Angell, Briti poliitik, Nobeli rahuauhinna laureaat 1933
* 1970 – Gísli Jónsson, Islandi insener ja poliitik
* 1970 – Elmar Raal, eesti õigusteadlane
* 1972 – Erik Eriksen, Taani poliitik
* 1974 – Villem Seidra, eesti arhitekt
* 1974 – Elmar Salulaht, eesti näitleja
* 1976 – Aarne Tarkas, soome filmirežissöör, stsenarist, produtsent ja näitleja
* 1976 – Aina Üksine, eesti nahakunstnik 
* 1979 – Jakov Gudkin, vene näitleja
* 1983 – Tuija Ahvonen, soome näitleja
* 1984 – Arnold Akberg, eesti maalikunstnik
* 1989 – Juhan Jõgi, eesti vaimulik
* 1991 – Helle Simm, eesti hüdrobioloog ja -keemik
* 1991 – Natalia Ginzburg, Itaalia kirjanik, tõlkija ja poliitik
* 1992 – Arnold Kasuk, eesti näitleja
* 1993 – Sergei Pavlov, Nõukogude Liidu riigi- ja sporditegelane
* 1994 – Niels Kaj Jerne, Taani immunoloog, Nobeli meditsiiniauhind 1984
* 1994 – Maia Bulgakova, vene näitleja
* 2002 – Fernando Belaúnde Terry, endine Peruu president
* 2004 – Howard Keel, USA näitleja ja laulja
* 2005 – Arnold Keyserling, Austria filosoof
* 2005 – Veronika Dari, mõrvaohver 
* 2006 – Aadu Luukas, eesti ettevõtja
* 2006 – Anna Politkovskaja, Venemaa ajakirjanik
* 2007 – Stéphane Maurice Bongho-Nouarra, Kongo Vabariigi poliitik, peaminister 1992. aastal
* 2008 – Eduard Baltin, Venemaa sõjaväelane
* 2009 – Irving Penn, USA fotograaf
* 2009 – Ben Ali, USA ettevõtja
* 2009 – Shelby Singleton, USA muusikaprodutsent
* 2009 – Steve Ferguson, USA kitarrist
* 2009 – Bikram Keshari Deo, India poliitik 
* 2009 – Karin Jaani, Eesti diplomaat ja poliitik
* 2009 – Alecks Pabico, Filipiinide ajakirjanik
* 2010 – Milka Planinc, Jugoslaavia poliitik
* 2010 – Ljupčo Jordanovski, Makedoonia poliitik
* 2011 – Ramiz Alia, Albaania poliitik
* 2011 – Rein Mets, eesti metallikunstnik
* 2012 – Heriberto Lazcano Lazcano, Mehhiko kurjategija, narkokartelli Los Zetas asutaja
* 2013 – Joanna Chmielewska, poola kirjanik
* 2013 – Patrice Chéreau, prantsuse näitleja
* 2014 – Siegfried Lenz, saksa kirjanik
* 2017 – Vjatšeslav Vsevolodovitš Ivanov, vene keeleteadlane, semiootik ja antropoloog
* 2023 – Ma‘rūf al-Bakhīt, Jordaania diplomaat ja poliitik
* 2025 – John Gurdon, Briti arengubioloog
Informaatika ja Arvutustehnika Instituut

**Informaatika ja Arvutustehnika Instituut** (lühend **IATI**) on aastast 1993 Tallinnas tegutsev õppekeskus.

IATI alla kuulub kaks asutust: Arvutikolledž ning Informaatika ja Arvutustehnika Kool.

## Viited

## Välislingid
*IATI koduleht
Pavlopil

**Pavlopil** on küla Ukrainas Donetski oblastis, umbes 25&nbsp;km kaugusel Novoazovskist loodes ja umbes 25&nbsp;km kaugusel Mariupolist kirdes.

Pavlopil asutati 1838. aastal.

Kalmiuse kallastel asuva asula kõrgus merepinnast on 45 meetrit.

2001. aasta rahvaloenduse andmeil elas asulas 624 inimest, kellest 72,60% emakeeleks oli ukraina keel ja 26,28% emakeeleks vene keel.


Kalmius Pavlopil.JPG|Kalmius
Павлопіль 01.JPG
Павлопіль 05.JPG|
Павлопіль 03.JPG|Mälestusrist


## Välislingid

* Павлопіль, andmed Ukraina Ülemraada veebilehel
* Бойовики-кадирівці викрали сільського голову Павлополя на Донеччині
* 18. oktoober 2014. *[[Infovastupanu]]*. В бою под Мариуполем погибли более 30 военных РФ (*vene keeles*)
* 24. oktoober 2014. *Liga Novosti*. Под Мариуполем возобновились обстрелы позиций сил АТО (*vene keeles*)
* 28. oktoober 2014. *Liga Novosti*. Вблизи Мариуполя боевики обстреляли из минометов позиции сил АТО (*vene keeles*)
* 28. oktoober 2014. *[[Infovastupanu]]*. Боевики обстреляли позиции сил АТО под Павлополем, - Горсовет Мариуполя (*vene keeles*)
* 28. oktoober 2014. *[[Ukrajinska Pravda]]*. Обстреляны силы АТО в районах Павлополя и Гнутово (*vene keeles*)
* 4. november 2014. *[[Ukrajinska Pravda]]*. Под Мариуполем боевики бьют по позициям сил АТО, продолжаются бои (*vene keeles*)
* 9. november 2014. *Liga Novosti*. Террористы обстреляли позиции сил АТО 33 раза, есть жертвы (*vene keeles*)
* 14. detsember 2014. *Liga Novosti*. Возле села Павлополь 2 танка боевиков подорвались на своих минах (*vene keeles*)
* 3. detsember 2015, 11:30. *[[Infovastupanu]]* ВС Украины взяли под свой контроль два поселка под Мариуполем. СКРИН (*vene keeles*)
Vanemahüvitis

**Vanemahüvitis** (kõnekeeles *emapalk* või *isapalk*) on igakuine rahaline hüvitis lapsevanemale, kes lapse eest hoolitsedes peab ajutiselt katkestama töötamise. Vanemahüvitist makstakse näiteks Saksamaal, Prantsusmaal, Skandinaavias, Eestis.

Eestis reguleerib vanemahüvitisega seotut vanemahüvitise seadus. Vanemahüvitist saab taotleda riigiportaalis eesti.ee.

## Välislingid
*Eesti vanemahüvitise seadus
Surnud 8. oktoobril

*Siin loetletakse [[8. oktoober|8. oktoobril]] surnud tuntud isikuid.*

* 1469 – Filippo Lippi, itaalia maalikunstnik
* 1528 – Domenico Capriolo, itaalia maalikunstnik
* 1754 – Henry Fielding, inglise kirjanik
* 1800 – Salavat Julajev, baškiiri rahvuskangelane ja luuletaja
* 1803 – Vittorio Alfieri, itaalia kirjanik
* 1869 – Franklin Pierce, USA 14. president (1853–1857)
* 1937 – Osvald Jungberg-Noormägi, eesti maalikunstnik
* 1940 – Rudolf Möllerson, Eesti diplomaat
* 1941 – Alma Kuula, soome laulja
* 1945 – Felix Salten, Austria kirjanik
* 1946 – Hugo Rebane, eesti ajaloolane
* 1947 – Bernhard Lukk, eesti klarnetist ja pedagoog
* 1953 – Kathleen Ferrier, inglise laulja
* 1957 – Anna Altleis, eesti näitleja
* 1964 – Augustin Müristaja, eesti jurist
* 1967 – Clement Attlee, Suurbritannia peaminister 1945-1951
* 1968 – Helmi Einer, eesti ooperilaulja
* 1970 – Jean Giono, Prantsuse kirjanik
* 1972 – Mihhail Slonimski, vene kirjanik
* 1972 – Aarno Maliniemi, soome kirikuajaloolane
* 1973 – Gabriel Marcel, prantsuse filosoof ja kirjanik
* 1980 – Voldemar Eiso, eesti õigusteadlane
* 1980 – Elmar Jaska, eesti põllumajandusteadlane
* 1981 – Aleksandra Panova, vene näitleja
* 1982 – Vilma Sepp, eesti moekunstnik
* 1987 – Mari Pill, eesti kunstiteadlane
* 1991 – Milli-Irene Pedajas, eesti pedagoogikateadlane
* 1992 – Willy Brandt, Saksamaa liidukantsler 1969–1974
* 1995 – Olaf Rajavee, eesti arstiteadlane ja farmakoloog
* 1996 – Heli Viisimaa, eesti näitleja
* 1997 – Feliks Villak, eesti viiulimeister
* 1998 – Harald Peep, eesti kirjandusteadlane
* 2000 – Vsevolod Larionov, vene näitleja
* 2001 – Mongo Beti, Kameruni kirjanik
* 2003 – Lehti Metsaalt, eesti literaat
* 2004 – Jacques Derrida, Prantsuse filosoof
* 2006 – Hanno Kübar, eesti loomaarstiteadlane
* 2007 – Konstantínos Andréou, kreeka maalikunstnik ja skulptor
* 2007 – Fjodor Panko, ukraina maalikunstnik
* 2007 – Milan Đukić, serbia päritolu Horvaatia poliitik, Serblaste Rahvapartei esimees
* 2008 – George Palade, Rumeenia/USA bioloog, Nobeli auhind 1974
* 2008 – Peter Copley, Briti näitleja
* 2008 – Eileen Herlie, USA näitleja
* 2008 – Marcel Chevalier, viimane Pariisi timukas
* 2008 – Bob Friend, Briti teleajakirjanik
* 2008 – Norman Hogg, Cumbernauldi parun Hogg, Briti poliitik
* 2009 – Lars Werkö, rootsi arstiteadlane
* 2009 – Juan Carlos Mareco, Uruguay näitleja
* 2009 – James Delgrosso, USA poliitik
* 2010 – Viktor Iljitšov, vene näitleja
* 2011 – Ingvar Wixell, rootsi ooperilaulja
* 2011 – Anne Kalling, eesti tõlkija
* 2011 – Nina Sorokina, vene baleriin
* 2011 – Mikey Welsh, USA muusik
* 2012 – Eric Lomax, šoti kirjanik
* 2012 – Ken Sansom, USA näitleja
* 2012 – Eduard Volodarski, vene stsenarist
* 2013 – Valda Raud, eesti tõlkija
* 2013 – Philip Chevron, iiri muusik
* 2014 – Heino Pars, eesti nukufilmirežissöör
* 2016 – Enn Pirrus, eesti geoloog
* 2017 – Vahur Made, eesti ajaloolane
* 2018 – Uno Laur, eesti laevakapten 
* 2019 – Liisi Ojamaa, eesti luuletaja, tõlkija, kirjanduskriitik ja toimetaja
* 2021 – Vootele Vaska, eesti filosoof
* 2023 – László Sólyom, Ungari jurist ja poliitik
* 2025 – Miguel Ángel Russo, Argentina jalgpallitreener ja jalgpallur
Meelika (täpsustus)

**Meelika** võib tähendada mitut asja.
***[[Meelika]]** on antiikkirjanduse vorm.
***[[Meelika (eesnimi)|Meelika]]** on naisenimi.
***'[[Meelika (kirsisort)|Meelika]]**' on kirsisort.
***[[Meelika (koor)|Meelika]]** on Kose naiskoor.
Kujuke

**Kujuke** ehk **statuett** on inimest, looma või muud olendit kujutav väike kuju. 

Kujukese materjaliks võib olla savi, puit, kivi, metall, klaas või plastik.

Kujukesed on realistlikud või idealiseeritud/lihtsustatud, sõltuvalt looja oskustest või kavatsustest.

Kujukesi, mille jäsemeid saab liigutada, võidakse teisiti nimetada, näiteks nukkudeks.

## Välislingid
Kärbsepaber

**Kärbsepaber** ehk **kärbselint** on liimainega töödeldud või mürkainega immutatud paber toakärbeste surmamiseks.

Paber võib olla magusa lõhnaga. Kärbsed jäävad liimipaberi külge kinni ja surevad. Kui kärbsepaber on kärbestega kaetud või on aja jooksul oma kleepuvuse kaotanud, visatakse see ära ja vajadusel pannakse välja uus. Kärbsepaber riputatakse tavaliselt ruumis kõrgele, et inimesed sinna kinni ei jääks. Kärbsepaberit müüakse rullikeeratuna väikses silindris, kust selle saab otsapidi välja tõmmata ja üles riputada, silinder jääb raskuseks.

Varem lisati kärbsepaberile tihti mürkaineid, näiteks arseeni, tänapäeval on enamik toodetavast kärbsepaberist mürgivaba.

## Vaata ka
*Kärbsepiits
Kärbsepiits

**Kärbsepiits** (ka *kärbselapats*) on vahend enamasti toakärbeste, aga ka teiste inimese jaoks tülikate putukate surmamiseks. Kärbsepiits koosneb varrest ja kandilisest või ümmargusest lapatsist, mis on kergest painduvast materjalist (tavaliselt kummist või plastikust).

Kärbsepiitsaga lüüakse kärbest, kui see on maandunud kõval pinnal, kuid eriti kiire löögiga on võimalik kärbest piitsaga tabada ka õhus.

Elektriline kärbsepiits on reketisarnane patareidega töötav vahend, mille võrgu vastu sattudes saab kärbes elektrilöögi.

## Vaata ka
*Kärbsepaber

## Välislingid
Huvikool

**Huvikool** (ka *huvialakool*) on mingil alal hariv õppeasutus. Huvikoolid on näiteks keeltekool, loodusmaja, muusikakool, malekool.

## Vaata ka
*Noortekeskus
*Huvikeskus

## Viited
Cecil Bødker

**Cecil Skaar Bødker** (27. märts 1927 Fredericia – 19. aprill 2020) oli taani kirjanik. Ta on kirjutanud peamiselt noortele.

1955. aastal avaldati tema esimesed luuletused pseudonüümi Cecil Skar all. 

1961. aastal ilmus novellikogu "Øjet" ('Silm'), mille teemaks oli inimese võõrdumine loodusest.

## Tunnustus
* 1976 Hans Christian Anderseni lastekirjanduspreemia
Andrei Zvjagintsev

**Andrei Zvjagintsev** (vene keeles Андрей Петрович Звягинцев; sündinud 6. veebruaril 1964 Novosibirskis) on vene filmirežissöör, näitleja ja stsenarist.

Zvjagintsevi esimene täispikk mängufilm "Tagasitulek" ("Возвращение") võitis 2003. aastal Veneetsia filmifestivalil peaauhinna Kuldlõvi. Tema neljas täispikk mängufilm "Leviathan" ("Левиафан") nimetati 2014. aasta Londoni filmifestivali parimaks filmiks. 2015. aastal pälvis see Ameerika Ühendriikide filmi- ja teleauhinna Kuldgloobuse parima võõrkeelse filmi kategoorias. Tema seni viimane film "Armastuseta" ("Нелюбовь") võitis 2017. aastal Cannes'i filmifestivalil žürii auhinna. 

2017. aasta suvel külastas režissöör Tallinna. 22. augustil toimus Vene Kultuurikeskuses tema loominguline õhtu. Režissöör püüdis oma loengus vastata  kohtumise põhiküsimusele: kuidas luua filmi mitte ekraanil, vaid vaataja peas? Kuidas teha vaatajast looja? Sest Andrei Zvjagintsev väidab, et film algab siis, kui ekraanil hakkavad jooksma lõputiitrid. 23.–25. augustil kinos Sõprus toimunud Arvo Pärdi Keskuse filmiõhtutel  näidati tema sama aasta kevadel Cannes’i filmifestivalil esilinastunud mängufilmi "Armastuseta" ja 2007. aastal valminud mängufilmi "Pagendus" ("Изгнание"). Zvjagintsev kõneles oma filmidest, muusikast ja Arvo Pärdi loomingu mõjust tema teostele.

## Filmograafia
* 2000 "Чёрная комната" (kolmeosaline telesari)
* 2003 "Возвращение" ("Tagasitulek")
* 2007 "Изгнание" ("Pagendus")
* 2008 "Апокриф" (lühifilm)
* 2011 "Тайна" (lühifilm)
* 2011 "Елена" ("Jelena")
* 2014 "Левиафан" ("Leviathan")
* 2017 "Нелюбовь" ("Armastuseta")

## Viited

## Välislingid

* Koduleht (*inglise ja vene keeles*) 
* 19. oktoober 2014. *Yahoo News*. 'Leviathan' named best picture at London Film Fest (*inglise keeles*)
*Jaanus Piirsalu, Mittearmastus. Diagnoos lapsevanematele ja Venemaale Postimees, 21. august 2017
Ivo Etti

**Ivo Etti** (sündinud 20. märtsil 1979 Haapsalus) on eesti basskitarrist.

Ta on lõpetanud Väike-Maarja Gümnaasiumi. Muusikahariduse on ta saanud Rakvere Muusikakoolist ja Georg Otsa nimelisest Tallinna Muusikakoolist, mille ta on lõpetanud klarneti erialal.

## Muusikukarjäär
Etti muusikukarjäär algas kooliajal ansamblis The Syne. 2009. aastast tegutses ta ansamblis Ruffus aka Claire's Birthday. Seejärel oli ta ansamblis Ewert and The Two Dragons basskitarrist.

Ta osales ansambli Ruffus koosseisus 2003. aasta Eurovisiooni lauluvõistlusel, kui Eestit esindas Vaiko Eplik.

## Isiklikku
Laulja Eda-Ines Etti on Ivo Etti õde. Tal on ka poolõde Kristel Prikko.

## Välislingid
*http://pluss.virumaateataja.ee/1127920/ivo-etti-maailm-on-praegu-veel-suur/?
Moderaator

**Moderaator** (inglise keeles *moderator*) on eriõigustega isik, kes korraldab internetifoorumi vestlust.
Holistiline meditsiin

**Holistiline meditsiin** on alternatiivarusaam, et osad haigused on põhjustatud negatiivsete mõtete või emotsionaalse stressi tulemusena. Selle põhjuse alla määratletud haigusi nimetatakse ka psühhosomaatilisteks haigusteks. Holistiline meditsiin arvestab peale füüsilise keha ka inimese psüühika ja elustiiliga.
Riisipere mõisa park

**Riisipere mõisa park** on kaitsealune park Harjumaal Saue vallas Vilumäe külas. Pargi pindala on 17,8&nbsp;ha. Park on nii muinsuskaitse kui ka looduskaitse all.

Park on vabakujuline ja paikneb põhiliselt endise Uue-Riisipere mõisa peahoone ning Munalaskme oja vahel. Parki hakati rajama koos härrastemaja rajamisega aastail 1819–1821, põhiosas kujundas selle aga Carl Otto von Stackelbergi abikaasa Wilhelmine von Ungern-Sternberg, kellele on pühendatud pargis asuv graniidist mälestuskivi. Mõisasüdame kaart aastast 1888 annab tunnistust sellest, et park on olnud küllaltki suur, selles on olulist osa mänginud Munalaskme oja ja sellest vesiveski abil paisutatud veekogu. Omal ajal sõitsid sellel gondlid, tiigi ääres olid uusgooti stiilis paviljonid ja paadisillad.Tänapäevaks on see süsteem suuremas osas kadunud, tiik on jagunenud kaheks.

Peahoone ette rajati kaarjas tee, seal XX sajandi algul kasvanud pügatud pärnad on kadunud. Peahoone taga asusid algselt looklevad teed, tänapäeval on see osa pargist saanud regulaarse kujunduse. Keskteljel asub suve- ja püsilillepeenardega ääristatud jalutustee. Pargi alumises osas on 3 meetri kõrgune poolkaarekujuline hekk, mille vahel avaus, avamaks vaadet suurele aiavaasile.

Pargi tagumine osa on muutunud metsapargiks, kus asub endisest suurest tiigist eraldunud väike tiik, mida kasutatakse ka ujumiskohana.

Riisipere mõisa pargis kasvab 24 liiki võõrliike, varem on neid olnud rohkem. Suurema osa liigirikkusest annavad pärast Teist maailmasõda istutatud puittaimed. Haruldasemad neist on hõbevaher (*Acer saccharinum*, ümbermõõt 255&nbsp;cm), hall pähklipuu (*Juglans cinerea*) ja täpiline viirpuu (*Crataegus punctata*). Pargist lähtub berliini papli (*Populus berlionensis*) allee.

Riisipere mõisa pargi keskkonnaregistri kood on KLO1200571. Kaitseala geograafilised koordinaadid on .

## Vaata ka
*Riisipere mõis

## Välislingid
* 
*
Vähemuskeel

**Vähemuskeel** on keel, mida räägib mingis piirkonnas (nt riigis) vähemuses olev rahvusrühm. Näiteks Eestis on vähemuskeel vene keel.

Vähemuskeelte kõnelejate sünnipärast mitmekeelsust peetakse millekski teisejärguliseks, mida sageli eiratakse.

## Vaata ka
*regionaalkeel
*vähemusrahvus
*Eesti Regionaal- ja Vähemuskeelte Liit
*Läti Regionaal- ja Vähemuskeelte Liit

## Viited
Toolse Ussimägi

**Toolse Ussimägi** on Muinas-Eesti linnamägi Lääne-Virumaal Vihula vallas Toolse külas.

## Kirjeldus

Toolse jõe käärus asuv Ussimägi on 120&nbsp;m pikk ja 20&nbsp;m lai. Õueala on ovaalse kujuga ja 1500 m² suurune. Vall on ehitatud peamiselt mullast. Siseküljel on valli kõrgus 1,5&nbsp;m, välisküljel 4&nbsp;m. Valli pikkus on 40&nbsp;m. Linnuse kasutusaeg on dateeritud 8.–10. sajandisse.

## Vaata ka

* Toolse linnamägi

## Viited

## Välislingid
*
Nurme mõisa park

**Nurme mõisa park** on kaitsealune park Harjumaal Saue vallas Nurme külas Lehetu–Nurme tee ääres. Pargi pindala on 6,6 ha. Park on muinsuskaitse all.

Park on kaheosaline. Peahoone tagaküljelt võib leida kunagiste terrasside jälgi, märke kunagisest vanemast, regulaarse planeeringuga aiast. Väikest esiväljakut piirab tihe vabaplaneeringuga puistu. Idaküljelt suundub esiväljakule tee, mida palistab ligi kilomeetripikkune allee. Alleepuudeks on põhiliselt vahtrad ja saared, vähesel määral ka pärnad. Allee lõpetab restaureeritud väravaehitis. Nii esi- kui ka tagaväljak on oma kunagise avatuse kaotanud.

Nurme mõisa pargis kasvab 16 liiki puittaimi, nende seas 8 liiki võõrliike. Põlispuudest on suuremad üks harilik tamm (*Quercus robur*, ümbermõõt 309 cm) ja vene lehis (*Larix russica*, ümbermõõt 240 cm). Valitsevad liigid on harilik saar, harilik tamm, harilik vaher. Vähesel määral kasvab seal ka harilikku kuuske, harilikku hobukastanit, harilikku jalakat, Vene lehist. Põõsarindes on domineerivateks harilik lumimari ja taraenelas.


Nurme mõisa allee.jpg|Nurme mõisa allee (2025)
Nurme mõisa allee2.jpg|Nurme mõisa allee (2025)
Nurme mõisa pargi värav.jpg|Nurme mõisa pargi värav (2025)
Nurme mõisa pargi värav2.jpg|Nurme mõisa pargi värav
Nurme mõisa varemed mõisa pargis.jpg|Nurme mõisa varemed mõisa pargis
Nurme mõisa varemed mõisa pargis2.jpg|Nurme mõisa varemed mõisa pargis
Nurme mõisa park.jpg|Nurme mõisa park (2025)


## Välislingid
*
Ekskursioon

**Ekskursioon** (ka **õppereis**, **õpireis**) on inimrühma enamasti hariduslik, meelelahutuslik või kehalise aktiivsuse eesmärgil tehtav väljasõit. 

## Vaata ka
*ärireis
*piknik
*õppekäik (õpikäik)
Mina, robot (film)

**"Mina, robot"** on Alex Proyase lavastatud düstoopiline ameerika ulme- ja märulifilm. Filmi stsenaariumi kirjutasid Jeff Vintar ja Akiva Goldsman. See oli inspireeritud Isaac Asimovi jutukogust "Mina, robot". Peategelane on uurija Del Spoonerit mängiv Will Smith. Kaasa teevad ka Bridget Moynahan, Bruce Greenwood, James Cromwell, Chi McBride, Alan Tudyk ja Shia LaBeouf. 

"Mina, robot" linastus Ameerikas 16. juulil 2004, Austraalias 22. juulil 2004, Suurbritannias 6. augustil 2004 ning ülejäänud riikides 2004. aasta juuli ja oktoobri vahel. Filmi eelarve oli 120 miljonit USA dollarit ning see teenis üle maailma 347 miljonit dollarit. Film sai positiivse vastukaja osaliseks: kiideti stsenaariumi, visuaalseid efekte ja näitlemist. "Mina, robot" oli nomineeritud 2004. aasta parimate visuaalsete efektidega filmi Oscarile, kuid kaotas filmile "Ämblikmees 2".

## Sisu

Aastal 2035 on inimesi teenivad robotid planeedil Maa täiesti tavalised. Inimesed on robotitest sõltuvuses ja varsti on planeedil üks robot iga viie inimese kohta. Inimesed on robotite laialdase kasutuselevõtuga kehtestanud neile kolm põhireeglit, millest nad ei tohi iial üle astuda. Roboteid mitteusaldav politseinik Del Spooner kutsutakse uurima USRi robotite arendusprogrammi juhi Dr. Alfre Lanningu mõrva. Kõik peavad seda enesetapuks, aga Spooner seab ootamatult peamiseks kahtlusaluseks roboti, kes käitub väga ebatavaliselt. Ta hakkab Spoonerile kinnipidamisel vastu ja rikub oma käitumisega kõiki kolme põhireeglit. Lisaks näitab ta ülekuulamisel välja emotsioone ja palub end kutsuda Sonnyks. Keegi ei usu Spoonerit ja peavad tema teooriat, et robot võiks tappa inimese hullumeelseks. Spooner hakkab Lanningu mõrva edasi uurides aimama, et tal võib olla õigus, ning roboteid ei saa tõepoolest lõpuni usaldada...

## Osatäitjad

* Will Smith – Del Spooner
* Bridget Moynahan – Dr. Susan Calvin
* Alan Tudyk – Sonny
* Bruce Greenwood – Lawrence Robertson
* James Cromwell – Dr. Alfred Lanning
* Chi McBride – Leitnant John Bergin
* Shia LaBeouf – Farber
* Fiona Hogan – V.I.K.I.
* Terry Chen – Chin
* Adrian Ricard – Vanaema ("Gigi")